Kojak

Kojak er en amerikansk kriminalserie som gikk på CBS fra 1973 til 1978. Serien var lagt til New York og handlet om den tøffe og ukorrupte politietterforskeren Theo Kojak. Hovedrollen som politietterforsker Theo Kojak ble spilt av Telly Savalas, mens andre sentrale roller ble spilt av Dan Frazer, Kevin Dobson, George Savalas, Mark Russell og Vince Conti.

Utgangspunktet for serien var den over to timer lange TV-filmen The Marcus-Nelson Murders fra 1973, som kan regnes som seriens pilotepisode. Denne ble forøvrig utgitt på video i Norge i 1982 under tittelen Rettferdighet med forhindringer. Etter seriens slutt ble det i perioden 1985 til 1990 produsert i alt syv TV-filmer med Savalas som Kojak. I 2005 fulgte en TV-film med Ving Rhames i rollen som Kojak.

Kojak ble en internasjonalt kjent serie og gikk på TV i en rekke land. Den ble første gang sendt på NRK den 14. november 1976. Den ble på 1990-tallet sendt i reprise på TV3.

Handling
Serien er lagt til New York City og spinner rundt den tøffe og ukorrupte politietterforskeren Theo Kojak. Hans tøffe fremtoning fører til at han noen ganger tøyer grensene for å få forbryterne for retten.

Rolleliste
 Telly Savalas ...  Lt. Theo Kojak (118 episoder, 1973-1978) 
 Dan Frazer ...  Capt. Frank McNeil ... (110 episoder, 1973-1978) 
 Kevin Dobson ...  Det. Bobby Crocker ... (110 episoder, 1973-1978) 
 George Savalas ...  Det. Stavros ... (108 episoder, 1973-1978) 
 Mark Russell ...  Det. Saperstein ... (74 episoder, 1973-1978) 
 Vince Conti ...  Det. Rizzo ... (57 episoder, 1974-1978)

Priser
miniatyr|venstre|Telly Savalas, Dan Frazer, og  Jean LeBouvier
Serien har indirekte blitt belønnet med to Emmy-priser for Beste hovedrolle i TV-drama, Telly Savalas (1974) og Beste gjesteopptreden, Zohra Lampert (1975). Den har blitt ytterligere nominert fem ganger.

Den har indirekte vunnet Golden Globes to ganger, begge gangen til Telly Savalas (1975 & 76).

I 1974 og 1975 vant den en AGA Award ved Directors Guild of America (regissørene Charles S. Dubin (1974), Joseph C. Cavalier (1974), Morris R. Abrams (1974), Robert J. Smawley (1974), David Friedkin (1975), Mike Frankovich Jr. (1975), Sam Freedle (1975) og Val Raset (1975).

Den har også vunnet en People's Choice Awards og en Edgar-pris.

Gjesteroller
En rekke skuespillere som enten var kjent eller som senere ble kjent hadde gjesteroller i serien. Nedenfor er et utvalg av dem.
 John Ritter
 Bernie Kopell
 Sharon Gless
 Swoosie Kurtz
 Sylvester Stallone
 Jayne Kennedy
 David White
 Harvey Keitel Charles Siebert
 Joan Van Ark
 Lynn Redgrave
 Sally Kirkland
 Richard Gere
 Paul Benedict
 Roger E. Mosley
 Nicholas Colasanto Al Franken
 Hector Elizondo
 Jackie Cooper
 James Woods
 David Selby 
 Susan Sullivan
 Eric Braeden
 Jess Walton

TV-filmer
 The Marcus-Nelson Murders (1973) (regnes som pilotepisoden)
 Kojak: The Belarus File (1985) 
 Kojak: The Price of Justice (1987) 
 Kojak: Ariana (1989) 
 Kojak: Fatal Flaw (1989)
 Kojak: Flowers for Matty (1990) 
 Kojak: It's Always Something (1990)
 Kojak: None So Blind (1990) 
 Kojak (2005)

Referanser

Eksterne lenker

 Åpningsvignett (YouTube)

Kategori:Politi-TV-serier fra USA
Kategori:Krimserier fra USA
Kategori:Dramaserier fra USA
Kategori:Detektimen
Kategori:TV-produksjoner på CBS
Kategori:TV-produksjoner fra USA, fra 1970-årene